שיר האלמנות
ישחקו הילדים לפנינו.; ישחקו וימותו עלינו.; ישחקו עד ליום אחרון,; במקרה הטוב יחזרו בארון.; נעמדה בנות על הרציף; עטופות היטב באפודה וצעיף; ננופף עד יעלם אחרון הקרונות; יצאנו נשים – נחזור אלמנות.; יתדפקו אז שרים על דלתנו; בקול רם וחמור יחלקו צערנו; לעינית מצלמה ינגבו את ענינו; באצבעות הטבולות בדם נערינו-; יאמרו לנו: 'היו חזקות,; לבושות שחורים אך נחושות וגאות'.; אז נשיבה להם בפנים חתומות:; צאו לבדכם לשחק בקרבות!; יעמדו בנותיכם על הרציף; עטופות היטב באפודה וצעיף; ינופפו עד יעלם אחרון הקרונות; יצאו ילדות – יחזרו יתומות.; שישחקו השרים לפנינו,; ישחקו וימותו למעננו,; ישחקו ויניחו לנו לישון; עטופות בגברים ולא ביגון.; בנות על הרציף; עטופות היטב באפודה וצעיף; מנופפות עד נעלם אחרון הקרונות; יוצאות נשים – חוזרות אלמנות.; 